In nomine Dei omnipotentis. Sciant omnes fedeles christiani, quod ego Ingelbertus de Curcevaz, divina inspiratione compunctus, dono Deo et sanctis apostolis ejus Petro et Paulo, ad Cluniacense cænobium, et senioribus ibi Deo servientibus, tam futuris quam presentibus, aliquid de rebus meis jure hereditario in perpetuum possidendum, scilicet quicquid habeo vel habere visus sum in villa quæ appellatur Bicei. Hujus donationis testes extiterunt et collaudatores Jocerannus frater ejus, et Hunbertus, qui cognominatur Ungers.